An mga Imperial sinasabing mga illustrado na may dugong Kastila asin Intsik. Kan panahon kan rebolusyon, saro sinda sa mga nakisumaro para labanan an mga Kastila. An ama ni Carlos na si Paciano Imperial naging Secretario Provincial sa rebolusyunaryong gobyerno kan Albay na pinangengenotan ni Gobernador Anacleto Solano samantalang an ama naman ni Domingo na si Elias Imperial naging Councilor of Revenue sa nasambit na rebolusyunaryong gobyerno.